李德麟

李德麟，係香港連鎖式餐廳扒王之王同埋明新超市創辦人，香港出世，祖籍上海，亦係香港息影女星林珍奇老公。

事業
1970年代，李德麟喺美國經營凍肉生意。1999年，李德麟以佢批發凍肉嘅經驗，決定進軍飲食界，喺九龍紅磡開設扒王之王主力賣牛扒，取得成功，其後不斷喺香港各區開設分店。截至2006年中，扒王之王有36間分店。曾經同張宇人合夥擁有馬匹好好食。

政治取態
2014年，特首梁振英政府推動嘅政改釀連串社運，李德麟嘅紅資藍絲帶背景被爆。《香港商報》同埋《文匯報》先後報導李德麟係土共組織「保普選反佔中大聯盟」建制派身份。政府資料亦有佢係俗稱保皇黨嘅建制派選委會香港中華總商會成員，同埋中國政協委員浙江代表。。

不過喺2019年香港修例風波過幾個月，佢同扒王之王都無出過聲，所以重未遭到泛民主派「示威攻擊」，但係呢段時間扒王之王進入衰落期。

屋企
1979年，已婚嘅佢邂逅赴美深造嘅息影女星林珍奇。1982年辦完離婚手續後，佢同林珍奇結婚，其後生咗1仔1女，個女李依琳做過藝人。

香港生意人
香港馬主
香港飲食界人士
德麟